סאם (שמואל) גרונדוורג

סאם (שמואל) גרונדוורג (נולד ב-1973) הוא דיפלומט ישראלי יליד ארצות הברית, עורך דין ודמות ציבורית, המשמש כיום כיו"ר העולמי של קרן היסוד. לפני כן כיהן כקונסול ישראל בלוס אנג'לס, שם היה אחראי על קידום יחסי ישראל באזור הפסיפיק וצפון-מערב ארצות הברית.

נבחר פעמיים על ידי הג'רוזלם פוסט לאחד מ-50 היהודים המשפיעים בעולם.

 ביוגרפיה 
גרונדוורג נולד וגדל למשפחה יהודית דתית במיאמי ביץ', פלורידה, ולמד בבית הספר היברו אקדמי בעיר, שם הפך לחבר קרוב של רון דרמר, מי שיהפוך לימים ליועץ ראש הממשלה ולשגריר ישראל בוושינגטון. השניים שמרו על קשרים קרובים עד היום.

בשנת 1990, בגיל 17, עלה לישראל לבד, ולאחר שלמד בישיבה, התגייס לצה"ל במסגרת תוכנית מתנדבי חוץ לארץ (מח"ל) ושירת כלוחם בחיל השריון. במילואים ממשיך לשרת כקצין נפגעים.

כעורך דין בהשכלתו, גרונדוורג עבד בעריכת דין בחברת עורכי דין בינלאומית גדולה בארצות הברית, וכיהן בתפקידים בתחומי המשפט והפיננסים בארצות הברית ובישראל. הוא מחזיק בתואר שלישי במשפטים מבית הספר למשפטים באוניברסיטת מיאמי, תואר שני במנהל עסקים מאוניברסיטת מיאמי, ותואר ראשון מאוניברסיטת בר-אילן.

 קריירה משפטית 
בארצות הברית עבד גרונדוורג כעורך דין לענייני נדל"ן, בין היתר במשרד עורכי הדין הבינלאומי גרינברג טראוריג. בנוסף, כיהן בתפקידים בכירים בתחום הפיננסים בקבוצת התקשורת "תומסון מדיה" ובחברת שטראוס ישראל.

 קריירה ציבורית ודיפלומטית 
בשנת 2009 מונה גרונדוורג למנכ"ל הסניף הישראלי של הקונגרס היהודי העולמי, תחת הנהגתו של נשיא הארגון רון לאודר. במסגרת זו, פעל לחיזוק הקשרים בין קהילות יהודיות בתפוצות לבין מוסדות ובכירי ממשל בישראל.
טקסט=סאם (שמואל) גרונדוורג עם כרים עבדול-ג'באר|ממוזער|סאם (שמואל) גרונדוורג עם כרים עבדול-ג'באר
בשנת 2016 מונה על ידי ראש הממשלה ושר החוץ בנימין נתניהו לקונסול הכללי של ישראל בלוס אנג'לס. במהלך כהונתו השקיע רבות בקידום התדמית של ישראל בקרב הציבור האמריקאי, בין היתר באמצעות שיתופי פעולה עם דמויות מוכרות מהוליווד, כגון גל גדות, מים ביאליק, קונאן או'בריאן ושרון סטון, וכן עם כוכבי ספורט כמו כרים עבדול-ג'באר, עימו קיים טקס לכבוד חג הרמדאן במעון הרשמי של הקונסול הכללי בלוס אנג'לס.
טקסט=סאם (שמואל) גרונדוורג עם נשיא המדינה, ראובן ריבלין, ומשלחת מפיקים ומנהלים בכירים מתעשיית הסרטים בהוליווד, ספטמבר 2017|ממוזער|סאם (שמואל) גרונדוורג עם נשיא המדינה, ראובן ריבלין, ומשלחת מפיקים ומנהלים בכירים מתעשיית הסרטים בהוליווד, ספטמבר 2017
לכבוד שנת ה-70 לישראל שיתף פעולה עם דייוויד פישהוף, בכיר בתעשיית המוזיקה בהוליווד ומייסד מחנה "רוק פנטזי". השניים הפיקו יחד אירוע גדול באולפני יוניברסל בהוליווד לכבוד יום העצמאות. בנוסף, גרונדוורג סייע בקידום סדרות ישראליות בהוליווד וכן הצליח להביא לצילום הפרק האייקוני של הסדרה "קונאן ללא גבולות" של הקומיקאי קונאן אובריאן בישראל.

 יו"ר קרן היסוד 
טקסט=סאם (שמואל גרונדוורג) עם גל גדות|ממוזער|סאם (שמואל גרונדוורג) עם גל גדות
בשנת 2018 מונה גרונדוורג ליו"ר העולמי של קרן היסוד-המגבית המאוחדת לישראל, הזרוע לגיוס כספים של התנועה הציונית, עם סניפים ב-45 מדינות.

במסגרת תפקידו גייסה קרן היסוד כספים להקמת בית חולים שדה באוקראינה וארגנה מבצע חירום לעלייה במהלך המלחמה. כמו כן, השיקה קרן היסוד את מבצע "צור ישראל" – קמפיין לגיוס תרומות להבאת 5,000 עולים יהודים מאתיופיה לישראל, שאף איחד במקרים רבים משפחות שהיו מופרדות במשך עשרות שנים.

מאז פלישת רוסיה לאוקראינה בפברואר 2022, פועל גרונדוורג בשיתוף פעולה הדוק עם סטיבן לואי, יו"ר חבר הנגידים של קרן היסוד, ועם שותפיה, בהם הסוכנות היהודית, כדי לעזור ולתמוך בעלייתם של יהודי אוקראינה ורוסיה שנפגעו מהלחימה.
טקסט=סאם (שמואל) גרונדוורג עם נשיא המדינה, יצחק הרצוג, ועם סטיבן לואי, נובמבר 2021|ממוזער|סאם (שמואל) גרונדוורג עם נשיא המדינה, יצחק הרצוג, ועם סטיבן לואי, נובמבר 2021
בעקבות טבח שבעה באוקטובר ומלחמת חרבות ברזל, ייסדה קרן היסוד את מבצע החירום "שומר אחי", שגייס 170 מיליון דולר לסיוע ישיר לקהילות בצפון ובדרום הארץ, לבתי חולים, למרכזי שיקום ולארגונים המעורבים במאמצי המלחמה והשיקום.

 חיים אישיים 
סאם נשוי לג'וליה, אחות במקצועה. לזוג שלושה ילדים והם מתגוררים בגוש עציון.

 מאמרים נבחרים 
 People of Israel, באתר ג'רוזלם פוסט, 14 במרץ 2019

 קישורים חיצוניים 

 סאם גרונדוורג, באתר הסוכנות היהודית
 סאם גרונדוורג, באתר ההסתדרות הציונית העולמית
 בארץ הדוד סאם: אלעד מסורי בראיון חג בלעדי עם קונסול ישראל בלוס אנג'לס, שבוע ישראלי. 4 ביוני 2017



 הערות שוליים 

קטגוריה:דיפלומטים ישראלים
קטגוריה:קונסולי ישראל בלוס אנג'לס
קטגוריה:יושבי ראש קרן היסוד
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:בוגרי אוניברסיטת בר-אילן
קטגוריה:בוגרי אוניברסיטת מיאמי
קטגוריה:ישראלים שנולדו ב-1973